মধ্য প্ৰদেশৰ (Madhya Pradesh) ৰাইচেন (Raisen)ৰ ছলামতপুৰত গছ এজোপা সুৰক্ষা দিবলৈ দিনে ২৪ ঘণ্টা আৰক্ষী মোতায়েন কৰা হয়। আনকি ইয়াৰ এটা পাত সৰলেও প্ৰশাসন কঁপি উঠে। গছজোপা ইমান গুৰুত্বপূৰ্ণ যে প্ৰতি ১৫ দিনত ইয়াৰ চিকিৎসা পৰীক্ষা কৰা হয়। গছজোপাৰ তত্বাৱধানৰ বাবে প্ৰতি বছৰে প্ৰায় ১৫ লাখ টকা ব্যয় হয়। বোধি বৃক্ষজোপা শ্ৰীলংকাৰ প্ৰাক্তন ৰাষ্ট্ৰপতি মহিন্দ্ৰা ৰাজাপাক্ষেই ২০১২ চনৰ ২১ ছেপ্টেম্বৰত ৰোপণ কৰিছিল। (দেৱৰাজ দুবে)
এইজোপা আচলতে বোধি বৃক্ষ। শ্ৰীলংকাৰ তদানীন্তন ৰাষ্ট্ৰপতি মহিন্দা ৰাজাপাক্ষেই ২০২১ চনৰ ২১ ছেপ্টেম্বৰত গছজোপা ৰোপণ কৰিছিল। গঠজোপাক সুৰক্ষা দিয়াৰ প্ৰধান কাৰণ হৈছে বৌদ্ধ ধৰ্মত ইয়াৰ বিশেষ গুৰুত্ব আছে। কোৱা হয় যে ভগৱান বুদ্ধই এই বোধি বৃক্ষৰ তলতেই জ্ঞান লাভ কৰিছিল। কেৱল সেয়াই নহয়, সম্ৰাট অশোকেও শান্তিৰ সন্ধানত একেজোপা গছৰ তললৈ গৈছিল।
এই গছজোপা ১৫ ফুট ওখ লোহাৰ জালেৰে আগুৰি আছে। দুজন নিৰাপত্তাৰক্ষীয়ে ইয়াক দিনে ২৪ ঘণ্টা সুৰক্ষা দিয়ে যাতে কোনেও গছজোপাৰ ক্ষতি কৰিব নোৱাৰে। সাঞ্চী পৌৰসভা, আৰক্ষী, ৰাজহ আৰু উদ্যান শস্য বিভাগে নিৰন্তৰ গছজোপা নিৰীক্ষণ কৰি থাকে। যদি এই গছৰ পাত এটাও সৰিলেও, কৰ্তৃপক্ষ লৰা-ঢপৰাকৈ উপস্থিত হয়। ইয়াক প্ৰতি ১৫ দিনত পৰীক্ষা কৰা হয় আৰু সাৰ আৰু পানী প্ৰদান কৰা হয়।
উল্লেখ্য যে, সাঁচী ৰাইচেন জিলাৰ এখন পৰ্যটনস্থলী। বহু বছৰ আগতে ইয়াত এখন বৌদ্ধ বিশ্ববিদ্যালয় স্থাপন কৰা হৈছিল। এই বোধি গছ একেখন বিশ্ববিদ্যালয়ৰ পাহাৰত ৰোপণ কৰা হৈছে। মুখ্যমন্ত্ৰী শিৱৰাজ সিং চৌহান সেই সময়ত শ্ৰীলংকাৰ তদানীন্তন ৰাষ্ট্ৰপতি মহিন্দা ৰাজপাক্ষেৰ সৈতে উপস্থিত আছিল। এতিয়ালৈকে চৰকাৰে এই গছৰ সুৰক্ষাৰ বাবে লাখ লাখ টকা খৰচ কৰিছে।
আপুনি এই গছজোপা চাবলৈ সাঁচীলৈ আহিব লাগিব। সাঁচী ভূপাল আৰু ইন্দোৰৰ পৰা যাব পাৰি। সাঁচী ভূপালৰ পৰা প্ৰায় ৫০ কিলোমিটাৰ দূৰত অৱস্থিত। বিমানেৰে সাঁচী পোৱাৰ কোনো সুবিধা নাই। ভূপালৰ ৰাজভোজ বিমানবন্দৰ হৈছে নিকটতম বিমানবন্দৰ।
'প্ৰদীপ দত্ত ৰয়ৰ নেপথ্যত আছে ISLAMIC FUNDAMENTAL GROUPS'-শিলাদিত্য দেবৰ মতে কিয় ধুলাই দিব লাগে প্ৰদীপ দত্ত ৰয়ক?
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
